దేవేంద్ర నాగ్‌పాల్

దేవేంద్ర నాగ్‌పాల్ ( జననం 1 జనవరి 1971)  భారతదేశానికి చెందిన రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో అమ్రోహా నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
దేవేంద్ర నాగ్‌పాల్ రాజకీయాల పట్ల ఆసక్తితో వచ్చి జిల్లా పంచాయితీ సభ్యుడిగా ఎన్నికయ్యాడు. ఆయన ఆ తరువాత 2002లో జరిగిన శాసనసభ ఎన్నికలలో హసన్‌పూర్ నియోజకవర్గం నుండి స్వతంత్ర అభ్యర్థిగా పోటీ చేసి ఎమ్మెల్యేగా ఎన్నికయ్యాడు. దేవేంద్ర నాగ్‌పాల్ ఆ తరువాత రాష్ట్రీయ లోక్‌దళ్‌ పార్టీలో చేరి 2009లో జరిగిన లోక్‌సభ ఎన్నికలలో అమ్రోహా నియోజకవర్గం నుండి తొలిసారి లోక్‌సభ సభ్యుడిగా ఎన్నికై పార్లమెంట్‌లో పరిశ్రమపై కమిటీ & పిటిషన్లపై ఏర్పాటు చేసిన కమిటీలో సభ్యుడిగా పని చేశాడు.  

దేవేంద్ర నాగ్‌పాల్ పార్టీ వ్యతిరేక కార్యకలాపాలకు పాల్పడుతున్నాడని జూన్ 2013లో  నాగ్‌పాల్‌తో పాటు మరో ఎంపీ సారిక దేవేంద్ర సింగ్ బఘేల్‌ను పార్టీ అధ్యక్షుడు అజిత్ సింగ్ రాష్ట్రీయ లోక్ దళ్ పార్టీ నుండి బహిష్కరించాడు. ఆయన ఆ తరువాత సమాజ్ వాదీ పార్టీలో చేరి 2016లో పార్టీని వీడి భారతీయ జనతా పార్టీలో చేరి 2022లో జరిగిన ఉత్తరప్రదేశ్ శాసనసభ ఎన్నికలలో నౌగవాన్ సాదత్ నుండి బిజెపి అభ్యర్థిగా పోటీ చేసి ఓడిపోయాడు.
మూలాలు 	   

వర్గం:1971 జననాలు
వర్గం:15వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు